32006R0974
L 176/68
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 974/2006 НА КОМИСИЯТА
от 29 юни 2006 година
за изменение на Регламент (ЕО) № 877/2004 относно установяване на подробни правила за прилагане на Регламент (ЕО) № 2200/96 по отношение съобщаването на цените, регистрирани на пазарите на някои пресни плодове и зеленчуци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара за зърнени култури (1), и по-специално член 28, параграф 2 от него,
като има предвид, че:
(1)
Приложението към Регламент (ЕО) № 877/2004 на Комисията (2) показва списък с представителни пазари, на които значителна част от националния добив на даден продукт се продава през цялата пазарна година или през време на периоди, на които се разделя годината.
(2)
В Германия се получи изместване на представителния пазар за моркови от Schleswig-Holstein във Nordrhein-Westfalen.
(3)
Регламент (ЕО) № 877/2004 следва съответно да се измени.
(4)
Мерките, предвидени в настоящия регламент, са в съответствие със становището на Управителния комитет по зърнените култури,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕО) № 877/2004, за продукта „Моркови“, пазарът „Schleswig-Holstein (DE)“ се заменя с пазара „Nordrhein-Westfalen (DE)“.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 юни 2006 година.